text: Prinsesse Marie er gravid 
  24 august 2011 kl. 12.36
  Prinsesse Marie er gravid. Prins Joachim og prinsesse Marie venter barn i slutningen af januar 2012.
  Prins Joachim bliver nu ligesom sin storebror kronprins Frederik far til fire.
  Prinsesse Marie er nemlig gravid og venter parrets andet barn til slutningen af januar 2012, oplyser hoffet.
  I forvejen har Joachim og Marie sønnen Henrik, der er lidt over to år.
  Prins Joachim har i forvejen to børn fra sit tidligere ægteskab med grevinde Alexandra. Det er prinserne Felix og Nikolai.
  
  Lykønsket ved klima-udstilling
  Prins Joachim blev lykønsket, da han onsdag eftermiddag åbnede en udendørs fotoudstillingen "100 Steder at huske før de forsvinder" ved Vidåslusen ved Højer.
  Prins Joachim besvarede spørgsmål efter åbningsceremonien om sit engagement i miljøorganisationen CAREs klimaarbejde. 
  Han fik dog også sagt et par ord og familieforøgelsen:
  -Det er altid en stor begivenhed, når man skal have barn, og vi er begge meget glade.
  Prins Joachim har i forvejen tre sønner.
  - Jeg ønsker mig et sundt og velskabt barn, men det vil jo være fantastisk at få en pige, sagde han.
  Prinsen spøgte med, at hans forældre kun fik to sønner:
  - Men prins Henrik sagde altid, at han ville få otte børnebørn, og det er jo ved at gå i opfyldelse.
  